kardosdrur/scandi-wiki huggingface dataset:
Logan International Airport

General Edward Lawrence Logan International Airport (IATA: BOS, ICAO: KBOS, FAA LID: BOS) er en international lufthavn, beliggende i den østlige del af Boston (og går også lidt ind mod byen Winthrop) 
i staten Massachusetts i USA. Lufthavnen har seks landingsbaner og 16 000 medarbejdere. Det er den største lufthavn i New England og det nittende travleste i USA. I 2011 var 28,9 mio passagerer gennem lufthavnen. 

Logan International Airport er en vigtig lufthavn for de amerikanske luftfartsselskaber JetBlue Airways, Delta Air Lines og US Airways. Der er internationale flyvninger fra Logan International Airport til Afrika, Canada, Mexico, Europa og Asien.

Referencer og eksterne henvisninger

Officiell hjemmeside 

Lufthavne i USA
VM i badminton 1997

VM i badminton 1997 var det 10. VM i badminton afholdt af International Badminton Federation. Mesterskabet blev afviklet i Scotstoun Center i Glasgow, Skotland i perioden 24. maj - 1. juni 1997. Skotland var VM-værtsland for første gang.

Medaljevindere

Medaljetabel

Resultater

Herresingle 

Verdensmesterskabet i herresingle blev vundet af Peter Rasmussen fra Danmark, som i en dramatisk finale vandt med 16-17, 18-13, 15-10 over kineseren Sun Jun, som flere gange undervejs måtte behandles på grund af krampe. Begge finalister vandt dermed VM-medalje for første gang. De to bronzemedaljer blev vundet af den forsvarende mester, Heryanto Arbi fra Indonesien, der dermed fik suppleret sin VM-guldmedalje fra det foregående mesterskab med en tilsvarende af bronze, og Poul-Erik Høyer, som tabte i semifinalen for andet VM i træk.

Samtlige fire danske deltagere i herresingle formåede at spille sig frem til kvartfinalerne, og det var blot femte gang nogensinde, at VM-kvartfinalerne i herresingle havde deltagelse af fire spillere fra samme land. Dermed tangerede danskerne en rekord sat af Indonesien ved VM-turneringerne i 1980, 1989 og 1995, og Kina ved VM i 1987.

Turneringen havde deltagelse af 171 spillere, hvoraf 56 var direkte kvalificeret til hovedturneringen. De resterende 115 deltagere spillede i kvalifikationsturneringen om de sidste otte ledige pladser i hovedturneringen.

Hovedturnering

Damesingle 

Damesinglemesterskabet blev domineret af de kinesiske spillere, der for anden gang i VM-historien besatte hele seks af de otte pladser i kvartfinalerne i damesingle (første gang var i VM i badminton 1987), og for tredje gang i VM-historien havde semifinalerne udelukkende deltagelse af kinesere. VM-titlen gik til den forsvarende mester Ye Zhaoying, som i finalen besejrede Gong Zhichao med 12-11, 11-8, og som dermed blev verdensmester for anden gang i træk. Det var sidste gang, at Ye kunne slutte VM med en medalje om halsen, og hun endte derfor sin VM-karriere med to guldmedaljer og en sølvmedalje. Derimod var det første gang, at Gong kunne rejse hjem med en VM-medalje. Bronzemedaljerne gik til Han Jingna, som dermed byttede sin sølvmedalje fra det foregående VM ud med en tilsvarende af bronze, og Wang Chen, som ved dette mesterskab vandt sin eneste VM-medalje i karrieren.

Turneringen havde deltagelse af 162 spillere, hvoraf 56 var direkte kvalificeret til hovedturneringen. De resterende 106 deltagere spillede i kvalifikationsturneringen om de sidste otte ledige pladser i hovedturneringen.

Hovedturnering

Herredouble

Damedouble

Mixed double

Se også 
 Sudirman Cup 1997

Kilder 
 Tournament Software - World Championships 1997 (I) 
 Politiken, 28. - 30. maj 1997.

Noter 

Sport i 1997
1997
VM i badminton 1999

VM i badminton 1999 var det 11. VM i badminton afholdt af International Badminton Federation. Mesterskabet blev afviklet i Brøndby Hallen i Brøndbyvester ved København i perioden 16. - 23. maj 1999. Danmark var VM-værtsland for tredje gang, og det var også tredje gang, at Brøndby Hallen lagde gulv til VM-stævnet.

Medaljevindere

Medaljetabel

Resultater

Herresingle 

Verdensmesterskabet i herresingle blev vundet af Sun Jun fra Kina, som i finalen besejrede taiwaneseren Fung Permadi med 15-6, 15-13, og dermed fik kineseren suppleret sin sølvmedalje fra de foregående VM ud med en tilsvarende af guld, mens det var føste gang nogensinde, at en spiller fra Taiwan vandt en VM-medalje i badminton. De to bronzemedaljer blev vundet af værtslandets Peter Gade, der dermed vandt VM-medalje for første gang, og Poul-Erik Høyer, som opnåede VM-bronze for tredje gang i træk.

Samtlige fem danske deltagere i herresingle formåede at spille sig frem til kvartfinalerne, og det var første gang nogensinde, at VM-kvartfinalerne i herresingle havde deltagelse af fem spillere fra samme land. Den tidligere rekord lød på fire spillere fra samme land i kvartfinalerne, hvilket Indonesien præsterede ved VM-turneringerne i 1980, 1989 og 1995, og det samme havde Kina og Danmark opnået i henholdsvis 1987 og 1997.

Turneringen havde deltagelse af 149 spillere, hvoraf 56 var direkte kvalificeret til hovedturneringen. De resterende 93 deltagere spillede i kvalifikationsturneringen om de sidste otte ledige pladser i hovedturneringen.

Hovedturnering

Damesingle 

Damesinglemesterskabet blev vundet af Camilla Martin fra Danmark, som i finalen besejrede Dai Yun fra Kina med 11-6, 6-11, 11-10. Dermed vandt Camilla Martin sin eneste VM-medalje i karrieren, og det var første gang siden 1977, at verdensmesterskabet i damesingle blev vundet af en dansker. Bronzemedaljerne gik til de to tabende semifinalister: Mette Sørensen og Gong Ruina.

Turneringen havde deltagelse af 135 spillere. Heraf var 56 spillere direkte kvalificeret til hovedturneringen, mens de resterende 79 deltagere spillede i kvalifikationsturneringen om de sidste otte ledige pladser i hovedturneringen.

Hovedturnering

Herredouble

Damedouble

Mixed double

Se også 
 Sudirman Cup 1999

Kilder 
 Tournament Software - World Championships 1999 (I) 
 World Badminton - 1999 World Championships 
 Politiken, 19. - 20. maj 1999.
 Ekstra Bladet, 19. - 21. maj 1999.

Noter 

Sport i 1999
1999
Mette Lindberg

Mette Lindberg (født 2. december 1983 i Herlev) er en dansk sangerinde, og forsanger i bandet The Asteroids Galaxy Tour, med hvem hun har udgivet tre albums. 

I januar 2016 debuterede hun som dommer i DR1s underholdningsprogram X Factor og i 2018 som vært ved MGP 2018, sammen med Kristian Gintberg.

Historie

Opvækst 
Lindberg blev født i december 1983 på Amtssygehuset i Herlev, og har én storesøster. Da hun var 12 år fik hun sin første cd-afspiller, hvor hun før havde hørt til familiens musik som det nye MC Einar og Johnny Hates Jazz, ligesom det ældre musik fra Tina Turner, The Beatles og Bob Dylan blev hørt hjemme i Herlev. Lindberg startede med at spille på mundharpe. I folkeskolen begyndte hun at gå til trompet, blokfløjte og kor. 

Hun fik sin 10. klassen på en efterskole, hvor hun første gang stod i front for et kor eller en gruppe. Da efterskolen var overstået tog Lindberg ét år på Medieskolen i Lyngby, hvor hun deltog i et radiokursus. Herefter blev det til godt ét år på HF, inden hun sprang fra, og fik job i centralkøkkenet på Herlev Sygehus. Mens hun arbejdede blev hun mere fokuseret på musikken, og tog blandt andet et intensivt musikkursus på Rytmisk Center i København. Derefter gjorde hun sin HF færdig, og fik arbejde i en fritidsklub i Hellerup.

Musik 
I 2007 blev Mette Lindberg kontaktet af Lars Iversen, som hun tidligere havde mødt igennem vennekredsen. Han havde en idé til et band som skulle hedde The Asteroids Galaxy Tour, og Lindberg skulle være med som forsanger. Deres første spillejob var 20 minutters opvarmning forud for en koncert med Amy Winehouse i Vega på Vesterbro.

I 2009 udgav de deres første album, og det tredje og seneste udkom i september 2014. 

Lindberg blev ved Danish Music Awards 2012 nomineret til Årets Danske Kvindelige Kunstner. En pris Aura Dione vandt.

Andet 
I efteråret 2015 debuterede hun som skuespillerinde, da hun medvirkede i en mindre rolle i instruktør Max Kestners debutspillefilm Fang Rung med Carsten Bjørnlund i hovedrollen. 

Lindberg debuterede i januar 2016 som dommer i den niende sæson af DR1s underholdningsprogram X Factor, hvor hun erstattede Lina Rafn.

Privat 
Mette Lindberg har siden 2008 dannet par med bassisten Anders Christensen. De er bosat i København.

Referencer

Eksterne henvisninger 

 
 The Asteroids Galaxy Tours officielle hjemmeside 

Personer fra Herlev 
Sangere fra Danmark
Dommere i X Factor (Danmark)
The Asteroids Galaxy Tour
Tech (flertydig)

Tech har flere betydninger:

 Tech (flod i Roussillon i det sydlige Frankrig)
 Tech (IT) (Et internetslang-ord som er en forkortelse af "Technician" eller "Technology")

Kilder:
Ulf Leirstein

Ulf Isak Leirstein (født 30. juni 1973 i Sarpsborg) er en norsk politiker for Fremskrittspartiet. Han har været indvalgt i Stortinget fra Østfold siden 2005. Han var vararepræsentant i perioden 2001–2005.

Leirstein var har haft kommunale og fylkekommunale hverv siden 1991. Han var varaordfører i Moss 1999–2003. Han var formand i Fremskrittspartiets Ungdom fra 1994 til 1995 og sad i centralbestyrelsen i Fremskrittspartiet mellem 2003 og 2011.

Han gik på handel og kontorlinjen på Malakoff videregående skole. Han arbejdede mellem 1996 og 2003 som projektleder ved Norsk Teknologicenter/Standard Norge.

Stortingskomiteer 
 2011-: medlem af Justitskomitéen
 2009–2011: medlem og første viceleder i finanskomitéen
 2005–2009: medlem og første viceleder i finanskomitéen

Eksterne henvisninger 
 «Ulf Leirstein». Stortinget.no.

Stortingsrepræsentanter
Politikere der er LGBT-personer
Svein Roald Hansen

Svein Roald Hansen (født 20. august 1949 i Fredrikstad) er en norsk politiker fra Arbeiderpartiet. Han har siddet i Stortinget for Østfold siden 2001. Fra efteråret 2013 har han været Stortingets tredje vicepræsident. Han har tidligere arbejdet som journalist, redaktør, politisk rådgiver og statssekretær.

Eksterne henvisninger
 «Svein Roald Hansen». Stortinget.no.

Stortingsrepræsentanter
Journalister fra Norge
Anders Tyvand

Anders Tyvand (født i Kragerø 19. maj 1980) er en norsk politiker for Kristelig Folkeparti. Han blev indvalgt i Stortinget i 2013 og sidder i Kirke-, uddannelse- og forskningskomiteen. Han er uddannet master i medievidenskab ved Institutt for Medier og Kommunikation ved Universitetet i Oslo og leverede en masteropgave tilknyttet forskningsprojektet "Til rikdom og besvær: petroleumssektorens nye omdømmeproblematikk". Tyvand har tidligere været tilknyttet Vårt land og Tønsbergs Blad som journalist og har været politisk rådgiver i Stortinget for Kristelig Folkeparti. Han blev valgt ind i bystyret i Tønsberg i 2011 og blev valgt som viceleder i hovedudvalget for barn og unge.

Kildeangivelser 

Stortingsrepræsentanter
Journalister fra Norge
Morten Stordalen

Finn Morten Stordalen (født 5. oktober 1968) er en norsk politiker for Fremskrittspartiet fra Re kommune i Vestfold. Han blev indvalgt i Stortinget ved valget i 2013 og repræsenter sit parti i Stortingets familie- og kulturkomite. Han var i perioden 2009–2013 første vararepræsentant for Frp og mødte i alt 169 dage. Han var varaordfører i Re kommune fra kommunesammenlægningen 1. januar 2002 og frem til kommunevalget i 2011.

Referencer

Eksterne henvisninger 
 «Morten Stordalen». Stortinget.no.

Stortingsrepræsentanter
Zieglers nordpolsekspedition

Zieglers polarekspedition 1903–1905 var et mislykket forsøg på at nå Nordpolen. De strandede nord for den Nordlige polarcirkel i to år inden de kunne reddes; ikke desto mindre overlevede alle med en enkelt undtagelse. Ekspeditionen, som var finansieret af William Ziegler og ledet af Anthony Fiala, afgik fra Tromsø, Norge den 14. juni 1903, ombord på skibet America. Under den første vinter udlagte ekspeditionen depoter af mad og kul i Teplitz Bay, Rudolfön, den nordligste ø i Franz Josef Land.

Organisering 
Ziegler, som i 1901 havde startet Baldwin-Zieglers nordpolsekspedition, valgte Anthony Fiala, fotograf under den tidligere ekspedition til at lede hans anden polarekspedition. Han påtænkte at anvende ponyheste til transport og siden fodre hundene med hestekød.

Isolering og redning 

I november 1903, da vanskelige vejrforhold ramte ekspeditionen, skadedes skibet, og både proviant og kul ødelagdes. Visse vragdele var tilbage, men de forsvandt efter en storm i januar 1904.

Det følgende forår gjordes flere forsøg på at nå Nordpolen, både fra øst og fra vest, men forholdene var for strenge, og åbent vand førte til vanskeligheder. På grund af mangel på proviant begav ekspeditionen sig sydpå, og nåede til sidst frem til udlagte depoter ved Cape Flora, Cape Dillion og Camp Ziegler.

William Peters, næstkommanderende, ledede arbejdet, hvilket førte til forbedringer af kort og søkort.

Med viden om at redningsfartøjer før eller siden ville nå frem til dem, opretholdt ekspeditionen håbet, og ekspeditionslederne forsøgte at holde humøret oppe hos besætningen.

Et redningshold, som ledtes af William S. Champ på Terra Nova, sejlede direkte mod isområderne og fortsatte, da forholdene forbedredes. Den 24. juli stødte de på tyk is, og kom i tvivl om muligheden for at nå målet. Skibet nåede dog Palmiøen den 28. juli og Cape Dillion dagen efter, og 6 mand fra ekspeditionen blev fundet. Flere besætningsmedlemmer blev fundet ved Cape Flora, og Terra Nova vendte tilbage til Cape Dillion, hvor slæderne organiseredes, og man begyndte at bringe besætningsmedlemmerne hjem igen.

Noter

Eksterne henvisninger 

 Arctic Postal History

Polarekspeditioner
Til vi ligger

Til vi ligger er det tredje studiealbum fra den danske sanger og sangskriver Shaka Loveless. Albummet udkom den 4. september 2015 på Universal Music. Musikalsk er albummet mindre reggae-præget i forhold til Loveless' to tidligere album, og refererer i stedet til "80’er-omkvæd og Shaka Loveless’ hiphopfortid", om hvilket Shaka Loveless har udtalt: "Jeg er blevet kaldt Danmarks reggaekonge, og det har føltes malplaceret. Jeg har haft lyst til at slå mig selv i hovedet, når jeg hørte det. Med det nye album er det slut med den slags titler."

Albummets første single, "Helt fin dag" udkom den 20. april 2015. Sangen handler om at komme videre efter et brud, om hvilket Shaka Loveless har udtalt: "Dermed medgiver jeg jo også, at tingene ikke altid har været så lyse. Man kan kun lave den slags sange, så de føles troværdigt, hvis man kender kontrasten, kender mørket. Modsætninger er gode at skrive på, og jeg rummer begge sider". "Ud af mørket" udkom den 15. juni 2015 som albummets anden single. Singlen er en duet med sangerinden Medina, og handler ifølge Shaka Loveless om at have en skyggeside og om "at blive løftet og taget væk fra et dårligt sted af et godt menneske, og det tror jeg, at vi begge kan relatere til." Sangen har opnået en andenplads på airplay-listen. I september 2015 modtog "Ud af mørket" guld. Den 11. september 2015 udkom albummets tredje single, "I nat er vi ladt", featuring Simon Kvamm.

Til vi ligger debuterede som nummer 10 på hitlisten, med en salgsscore på 356.

Anmeldelser 
Henrik Bæk fra Gaffa gav albummet fem ud af seks stjerner. Anmelderen skrev at samarbejdet med produceren Fridolin Nordsø "har båret frugt, og der er kommet et rigtig godt og alsidigt album ud af bestræbelserne fordelt på ti numre, heraf fire duetter, som man måske ikke lige havde set komme." Pernille Smith Larsen fra Berlingske gav albummet tre ud af seks stjerner. Om sangene "Lad det ligge", "Tager mig sammen til det", "Ud af mørket", og "Slut nu", skrev hun at "selv om teksterne indimellem er så simple, at de bliver halvbanale at høre på, kan man dog kun have respekt for, at Loveless kredser om emner som depression og selvdestruktion uden at glamourisere dem." Anmelderen noterede sig at albummet musikalsk var inspireret af "amerikansk hip-hop", og roste "Tager mig sammen til det" for dens referencer til Timbaland-produktioner, men var kritisk over for "Lad det ligge", som hun beskrev som en "DJ Mustard-inspireret klubsag". Politikens Pernille Jensen var ligeledes kritisk over for albummet, som hun gav to ud af seks hjerter. Anmelderen var kritisk over for teksterne på især "Venus" og "Lad det ligge", og mente duetterne "stjæler fokus fra lyden af Shaka selv".

Spor

Kilder

Album fra 2015
Shaka Loveless-album
Ingen andre

Ingen andre er det andet studiealbum fra den danske rapper TopGunn. Albummet udkom den 3. august 2015 på Spotify og generelt den 5. august. "Mig & mit hoved" / "Kongens Have" blev udgivet som dobbelt-single den 2. juni 2014, hvoraf "Kongens Have" blev et stort hit med dobbelt-platin for streaming. Sangen er skrevet i samarbejde med produceren Lasse Kramhøft, og var oprindeligt tiltænkt Mariah Carey.

Spor

Kilder

Album fra 2015
TopGunn-album
VM i badminton 2001

VM i badminton 2001 var det 12. VM i badminton afholdt af International Badminton Federation. Mesterskabet blev afviklet i Palacio Municipal de Deportes San Pablo i Sevilla, Spanien i perioden 3. - 10. juni 2001. Spanien var VM-værtsland for første gang.

Medaljevindere

Medaljetabel

Kilder 
 Tournament Software - World Championships 2001 (I)

Noter 

Sport i 2001
2001
Sonja Mandt

Sonja Mandt (født 29. marts 1960 i Larvik, Vestfold) er en norsk politiker for Arbeiderpartiet. Hun blev valgt ind i Stortinget fra Vestfold ved valget i 2005, i 2009 og i 2013. Mandt var fylkesleder i Vestfold Arbeiderparti fra 2000 til 2014. Hun var medlem af kommunestyret i Larvik fra 1995 til 2005.

Sonja Mandt gik på Sandefjord Handelsgymnasium i årene 1976-1979, 1. afd. juridicum som privatist 1988-1989 og afd.sygepleje, Højskolen i Vestfold 1993-1995. Hun arbejdede som produktionsarbejder ved Nestlé Findus A/S 1980-1987 og som sygeplejeske ved Sygehuset i Vestfold, Larvik sygehus, fra 1995.

Stortingskomitéer
 2005—2013: medlem i Sundheds- og omsorgskomiteen
 2013—2017: medlem i Familie- og kulturkomiteen

Eksterne Henvisninger
 «Sonja Mandt». Stortinget.no.

Stortingsrepræsentanter
Nikola Gruevski

Nikola Gruevski ( ; født 31. august 1970 i Skopje) er en makedonsk økonom og politiker. Han var premierminister for Makedonien fra 28. juli 2006 til 18. januar 2016. Gruevski repræsenter partiet Den Indre Makedonske Revolutionære Organisation-Det Demokratiske Parti for Makedonsk National Enhed (VMRO-DPMNE), og har været partiets leder siden maj 2003.

Fra 1998 til 1999 var Gruevski minister uden portefølje og handelsminister efterfulgt af en længere periode som finansminister fra december 1999 til september 2002. Fra september 2002 til august 2006 var Gruevski medlem af nationalforsamlingen. Han har også repræsenteret Makedonien i Verdensbanken og i Den europæiske bank for genopbygning og udvikling.

Gruevski har sin uddannelse fra St. Klement af Ohrid Universitetet i Bitola og London Securities Institute.

Eksterne henvisninger

The President of the Government of Republic of Macedonia, Nikola Gruevski, M.A.  biografi fra regeringens hjemmeside

Politikere fra Nordmakedonien
Personer fra Skopje
Gludsted Plantage

Gludsted Plantage er en statsskov,, der ligger på grænsen mellem Silkeborg Kommune og Ikast-Brande Kommune lidt nord for Gludsted. Storå har sit udspring i plantagens nordvestlige hjørne. Mod øst er plantagen nærmest sammenhængende via en række andre skove med Silkeborgskovene.

Plantagen er anlagt 1877-1900 og efterhånden udvidet, og er iflg. Naturstyrelsen Danmarks største skovområde.

Vejr 
Gludsted Plantage har to vejrrekorder: 14. maj 1900 blev der målt -8°, og 16. juli 1903 blev der målt -0,3° - i begge tilfælde den laveste målte temperatur i Danmark i den pågældende måned.

Historie

Fortidsminder 
Plantagen er på næsten alle sider omkranset af et jorddige. Der er en række fredede fortidsminder i plantagen:

Alkenbjerg 
Rundhøjen Alkenbjerg blev berejst i 1877, 1951 og 1991. I 1951 blev det bemærket at højen var udflydende og forgravet og tæt bevokset med gran.

Blåbærhøj 
Rundhøjen Blåbærhøj blev berejst i 1951, hvor det blev noteret, at den vestre halvdel af højen var fjernet. Højen ligger lige ved kommunegrænsen.

Højene ved Christianshede By 
Sydvest for Christianshede By ligger en række rundhøje med stensætninger, som er berejst i 1895, 1950 og 1991, og de to af dem er tilset i 2012.

Munkhøj 
Rundhøjen Munkhøj blev berejst i 1877 og 1951 og tilset i 2009 og 2013. Højen har været gennemgravet til fårehus.

Over Isengaard 
Her er to rundhøje, beliggende på den lille bakkeø Isen Bjerg. Højene blev berejst i 1895, 1950 og 1990.

Ulvhøj 
Rundhøjen Ulvhøj blev berejst i 1895, 1950 og 1990. Den har et større, uregelmæssigt hul i toppen og har haft flere rævegrave.

Forskellige unavngivne høje 
Rundhøjen med nr. 55140 (Gludsted Statsplantage afd. 68) blev berejst i 1951. En lille firkant tørv er skrællet af, måske af tyskerne.

Rundhøjen med nr. 55122 (Gludsted statsplantage afd.150) blev berejst i 1877 og 1951. Den er ujævn på grund af tilplantning.

Rundhøjen med nr. 189919 (Vrads) blev berejst i 1991. Den har en sænkning i toppen.

Rundhøjen med nr. 191679 (Vrads) blev berejst i 2014. Den ligger på militært areal.

Mordsag 
I 1948 blev den 14-årige bogbinderlærling Henning Carøe Jensen myrdet af den da 35-årige Carl Oskar Bernhard Christensen i Gludsted Plantage. Liget af drengen blev først fundet syv år senere, da Carl Oskar Bernhard Christensen tilstod mordet og viste, hvor det lå. Carl Oskar Bernhard Christensen blev idømt psykopatforvaring for røveri af særlig farlig karakter og voldeligt overfald med døden til følge.

Se også 
 Fredede fortidsminder i Ikast-Brande Kommune
 Fredede fortidsminder i Silkeborg Kommune

Kilder 

Skove i Danmark
Ikast-Brande Kommunes geografi
Sølystskolen

Sølystskolen en folkeskole beliggende ved Egå Marina i Egå i Aarhus. Skolen er bygget i 1964. I 2023 var der indmeldt 720 elever på skolen fordelt på 30 klasser og otte specialklasser.

På skolen ligger også en SFO-afdeling samt fritids- og ungdomsklubben Klubben Sølyst.

Referencer 

Folkeskoler i Aarhus Kommune
Etableret i 1964